**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 2310/1258/\_\_\_\_\_\_\_.2019

**PROIECT DECIZIA ETAPEI DE ÎNCADRARE**

**Nr. \_\_\_\_\_\_ din \_\_\_\_\_\_\_\_.2019**

Ca urmare a solicitării de emitere a acordului de mediu adresate de **ORASUL FIENI**,cu sediul în orasul Fieni, str. ing. Aurel Rainu, nr. 67, judetul Dambovita, înregistrată la sediul Agenției pentru Protecția Mediului (APM) Dâmbovița cu nr. 2310 din 14.02.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 21.03.2019 că proiectul **”*Modernizare strazi in orasul Fieni etapa I – strada Lt. Virgil Negoescu, strada Ialomicioarei, strada Izvoarelor, strada Podisorului, strada Dr. Nicolae Stefanescu, strada Stadionului, strazi laterale ing. Aurel Rainu, strada Berevoiesti”***, propus a fi amplasat în orasul Fieni, județul Dâmbovița, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.* *Caracteristicile proiectelor***

a) ***mărimea proiectului***:

Drumurile care fac obiectul acestei investitii au o **lungime de 8340 m**. Lucrarile de modernizare a drumurilor se vor realiza cu mentinerea traseului existent, evitandu-se ocuparea de terenuri ce apartin proprietarilor privati.

**Elementele geometrice în profilurilor longitudinale** au fost proiectate sa urmareasca in mare masura cotele existente pentu a evita un volum excesiv de sapatura sau umplutura.

***Elementele geometrice în profil transversal*** au fost proiectate cu panta unica catre borduri si santuri. Panta transversala este de 2.5% pe partea carosabila, pe trotuare de 1.5% iar pe acostament aceasta este de 4.00%.

**Sistemul rutier** adoptat este urmatorul:

* Strat de uzura din beton asfaltic cu pietris concasat BAPC 16 (BA 16 rul 50/70) in **grosime de 4 cm**;
* Strat de legatura din beton asfaltic deschis cu pietris concasat BADPC 22.4 (BA 22.4 leg 50/70) in **grosime de 5 cm**;
* Strat de piatra sparta in **grosime de 15 cm**;
* Strat de balast in **grosime de 30 cm**;
* Strat de nisip in **grosime de 7 cm,** cu rol anticapilar, antigeliv, anticontaminant.

**Profilele transversale tip, avand:**

* Parte carosabila cuprinsa 2 X 1,25 m, 2x1.50, 2x2.0, 2x2,50m, 2 X 3,00 m, 2X 3.50m si 2 X 4.00m.
* Acostament cuprins intre 2 X 0.375 cm, 2 X 50 cm si 1 X 50 cm.
* Sant betonat 1 X 1,50 m, 1 X 2.00 m.
* Rigola betonata 1 X 1.30m ;
* Trotuare 1.00m – 3.00m ;
* Panta transversala pe partea carosabila este de 2.50%.
* Panta transversala pe acostament in aliniament 4%.

**Drumurile laterale**

S-au tratat toate intersecţiile cu drumurile laterale, amenajarea lor ţinând cont de clasa de importanţă a acestor drumuri precum şi accesele la obiective de interes.

Drumurile laterale au fost amenajate cu racordari simple la drumurile incluse în proiect, tipul de îmbracaminte rutieră adoptat fiind în acelasi cu al drumurilor proiectate.

In prezentul proiect avem un numar de 9 intersectii cu drumurile laterale, care vor fi amenajate folosind acelasi sistem rutier ca si drumurile principale pe o lungime de 15.00m.

**Scurgerea apelor**

În acest sens, apele pluviale de pe partea carosabila se vor scurge la bordura sau vor fi colectate de santul betonat de la marginea acostamentului si de rigola betonata proiectate, avand un total de 3472 m sant betonat si un total de 291 m rigola betonata amplasate pe partea dreapta sau pe partea stanga a partii carosabile, conform cu profilele tip. La acestea se mai adauga si 150 m de sant de pamant existent care se va decolmata si se va reprofila si 230 m sant de beton existent.

Pentru colectarea si evacuarea apelor meteorice s-a prevazut podete noi de Ø 400, de Ø800, de Ø 1000 si podete dalate cu l=2.00m.

Podetele tubulare noi Ø 1000 sunt in numar de 2. Podetele tubulare noi Ø 800 sunt in numar de 7. Podetele dalate noi cu lumina de l=2.00m sunt in numar de 2.

Pentru a asigura continuitatea scurgerii apelor si accesul cetatenilor la proprietati se vor executa 85 de accese la proprietati cu lungimea de 5,00 m si latimea de 3,00 m. Accesele se vor executa din tub de beton Ø 400, placa de beton C 25/30 si timpane.

**Amenajare parcare**

Se va amenaja o parcare pe Strada Lt. Virgil Negoescu 1 intre km 0+026.10 – 0+043.70 cu dimensiunile de 7.00m x 17.60m, incadrata de borduri prefabricate 20x25cm.

**Aparare de mal cu zid de sprijin**

Pe Strada Podisorului 1 se va realiza un zid de sprijin din beton pentru apararea malului, in lungime de 55.00m, inaltime elevatie 1.00 m. Acesta va fi amplasat intre km 0+530 si km 0+585.

**In plan**, traseul drumurilor alterneaza intre portiuni cu aliniamente si portiuni de curbe cu raze acceptabile. In sectiune transversala, latimea amprizei drumurilor este cuprinsa intre 3,00 m si 10 m, iar partea carosabila este 2,5 - 8 m.

Prin amenajarile propuse se urmareste realizarea urmatoarelor obiective:

- aducerea structurii rutiere a drumurilor la parametrii tehnici corespunzatori;

-imbunatatirea elementelor geometrice in plan, profil longitudinal si transversal, realizarea unui profil transversal cu elemente geometrice care sa se incadreze in prevederile legale;

- imbunatatirea conditiilor de trafic;

- realizarea elementelor si dipozitivelor de colectare si scurge a apelor pluviale;

- imbunatatirea sigurantei circulatiei rutiere si pietonale din zona;

- posibilitatea racordarii lucrarilor propuse la caile de circulatie existente si alte lucrari de interventii ulterioare de modernizare.

**Zona de interes a obiectivului este reprezentata de urmatoarele strazi:**

**Oras FIENI:**

1. Str. Lt. Virgil Negoescu 1 in lungime de 435 m;
2. Str. Lt. Virgil Negoescu 2 in lugime de 140 m;
3. Str. Dr. Nicolae Stefanescu in lungime de 130 m;
4. Str. Izvoarelor in lungime de 370 m;
5. Str. Podisorului 1 in lungime de 585 m;
6. Str. Podisorului 2 in lungime de 95 m;
7. Str. Ialomicioarei in lungime de 392 m;
8. Str. Stadionului 1 in lungime de 1030 m;
9. Str. Stadionului 2 in lungime de 82 m;
10. Str. Zona Miercan in lungime de 165 m;
11. Str. Zona Fertu in lungime de 64 m;

**Cartier BEREVOIESTI:**

1. Str. Industriilor-Zona Neagu-Str. Industriilor in lungime de 1640 m;
2. Str. Zona Crina in lungime de 100m;
3. Str. Zona Cornel in lungime de 270 m;
4. Str. Zona Dinu in lungime de 60 m;
5. Str. Zona Balan in lungime de 140 m;
6. Str. Zona Visan in lungime de 75m;
7. Str. Zona Ianici in lungime de 221;
8. Str. Zona Gradinita-Zona Ciobanu in lungime de 546m;
9. Str. Zona Ciobanu 1 in lungime de 37m;
10. Str. Zona Neagu-Limita Pucioasa in lungime de 1005;
11. Str. Zona Vasilica Dinu 1 in lungime de 413m;
12. Str. Zona Vasilica Dinu 2 in lungime de 41m;
13. Str. Zona Lilica Neagu in lungime de 202m;
14. Str. Zona Zarnescu in lungime de 102m.

**Acestea insumate au o lungime de 8340 m, desfasurandu-si traseul pe raza orasului Fieni.**

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: terenul se afla situat in intravilanul orasului Fieni, UTR C – zona pentru cai de comunicatii si apartine domeniului public al orasului Fieni, județul Dâmbovița.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul - lucrările propuse se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

- se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale O.U.G. nr. 68/2016 pentru modificarea si completarea Legii nr. 211/2011, privind regimul deşeurilor.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE** Întocmit,

consilier Florian **STĂNCESCU**